Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Pénztártól. Az OEP adatszolgáltatási és adatvédelmi kötelezettségét alapvetõen meghatározó 1997. évi LXXX. törvény (Tbj.)
Paragraph Index: 585

Pénztártól. Az OEP adatszolgáltatási és adatvédelmi kötelezettségét alapvetõen meghatározó 1997. évi LXXX. törvény (Tbj.) VI. fejezete elõírja, hogy nem társadalombiztosítási szerv részére adatot szolgáltatni csak törvény felhatalmazása alapján lehet, a felhasználás céljának és jogalapjának egyidejû megjelölésével. E fejezet az adatok igénylésére jogosultak között nem említi sem az illetékhivatalokat, sem az önkormányzatokat. A Tbj. VI. fejezetének adatvédelmi szempontból üdvözlendõ koncepciója az, hogy míg néhány, kiemelt közfeladatot ellátó szerv (bíróságok, a bûnüldözés, a büntetés-végrehajtás szervei és a nemzetbiztonsági szolgálatok) – a TAJ-szám kivételével – a nyilvántartásban szereplõ adatok teljes körének igénylésére jogosult, addig más, tételesen felsorolt szervek az adatok meghatározott körének igénylésére jogosultak. Az üggyel kapcsolatban meg kell említeni, hogy az Országgyûlés módosította a Tbj.-t, az adatigénylésre jogosultak közé felvette az illetékhivatalokat is. (380/K/2002) 2002 augusztusában a fõigazgató arról kérte a biztos állásfoglalását, hogy az Egészséges Nemzetért Népegészségügyi Program keretében szervezett lakossági célzott szûrõvizsgálatokkal kapcsolatos feladatok végrehajtása érdekében az Országos Egészségbiztosítási Pénztár továbbíthat-e jogszerûen személyes adatokat az Állami Népegészségügyi és Tisztiorvosi Szolgálatnak (ÁNTSZ).

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes